શ્રીનગર: જમ્મુ-કાશ્મીરના અનંતનાગમાં આજે સવારે સુરક્ષા દળોએ લશ્કર-એ-તોઈબાના એક ટોચના આતંકી સહિત ચાર આતંકીને ઘેરી લેતાં સુરક્ષા દળો અને આતંકીઓ વચ્ચે અથડામણ શરૂ થઇ ગઇ છે અને આ લખાઇ રહ્યું છે ત્યારે પણ સામસામે ફાયરિંગ ચાલુ છે. સુરક્ષા દળોએ જે ઘરમાં આતંકીઓ છુપાયા છે તે ઘરને વિસ્ફોટ કરીને ઉડાવી દીધું છે, જોકે લશ્કર-એ-તોઈબાનો ટોચનો આતંકી બશીર પોતાના બે સાથીઓ સાથે બચીને ભાગી જવામાં સફળ રહ્યો હતો. ક્રોસ ફાયરિંગમાં એક મહિલાનું મોત થયું છે અને બે ઘાયલ થયા છે. આ ઉપરાંત શોપિયાના દસ ગામોમાં સર્ચ ઓપરેશન જારી છે.